Breithiúnas na Cúirte Ginearálta an 21 Nollaig 2022 – Pshonka v an Comhairle
(Cás T-243/21)1
(Comhbheartas eachtrach agus slándála – Bearta sriantacha arna nglacadh i bhfianaise na staide sa Úcráin  – Reo na gcistí – Liosta na ndaoine, na n-eintiteas, agus na gcomhlachtaí atá faoi réir ag reo na gcistí agus na n-acmhainní eacnamaíocha – Ainm an iarratasóra a choinneáil ar an liosta – Ceanglas na Comhairle chun a fhíorú gur ghlac údarás tríú Stát cinneadh de réir chearta na cosanta agus an chirt chun cosaint bhreithiúnach éifeachtach a fháil)
Teanga an cháis: an tSeicis
Páirtithe
Iarratasóir: Viktor Pavlovych Pshonka (Cív, an Úcráin) (ionadaí: M. Mleziva, Dlíodóir)
Cosantóir: Comhairle an Aontais Eorpaigh (ionadaithe: M. Vobořil, R. Pekař agus S. Van Overmeire, i gcáil Gníomhairí)
Ábhar
Lena chaingean de bhun Airteagal 263 CFAE, iarrann an t-iarratasóir go gcuirfí Cinneadh (CBES) 2021/394 ón gComhairle, an 4 Márta 2021, lena leasaítear Cinneadh 2014/119/CBES maidir le bearta sriantacha atá dírithe ar dhaoine agus ar eintitis áirithe i bhfianaise na staide sa Úcráin (IO 2021, L 77, lch. 29), chomh maith le Rialachán Cur Chun Feidhme (AE) 2021/391 ón gComhairle an 4 Márta 2021 lena gcuirtear chun feidhme Rialachán (AE) Uimh. 208/2014 a bhaineann le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide sa Úcráin (IO 2021, L 77, lch. 2), a mhéid a ndéantar ainm an iarratasóra a choinneáil ar liosta na ndaoine, na n-eintitis, agus na gcomhlachtaí a bhfuil feidhm ag na bearta sriantacha sin maidir leo.
An chuid oibríochtúil
Déantar Cinneadh (CBES) 2021/394 ón gComhairle, an 4 Márta 2021, lena leasaítear Cinneadh 2014/119/CBES maidir le bearta sriantacha atá dírithe ar dhaoine agus ar eintitis áirithe i bhfianaise na staide sa Úcráin, chomh maith le Rialachán Cur Chun Feidhme (AE) 2021/391 ón gComhairle an 4 Márta 2021 lena gcuirtear chun feidhme Rialachán (AE) Uimh. 208/2014 a bhaineann le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Úcráin, a neamhniú, a mhéid a ndéantar ainm Viktor Pavlovych Pshonka a choinneáil ar liosta na ndaoine, na n-eintitis, agus na gcomhlachtaí a bhfuil feidhm ag na bearta sriantacha sin maidir leo.
Ordaítear do Chomhairle an Aontais Eorpaigh na costais a íoc.
____________
1     IO C 263, 5.7.2021.